Na osnovu člana 106. Zakona o visokom obrazovanju ("Službene novine Sarajevskog kantona", br. 36/22), Pravila studiranja za prvi i drugi ciklusa, integrisani, specijalistički i stručni studij na Univerzitetu u Sarajevu, Odluke Vijeća Fakulteta broj: 01-4-2-25-2/2025 od 18.04.2025. godine, Odluke Senata Univerziteta u Sarajevu o davanju saglasnosti za raspisivanje javnog konkursa br. 01-6-6/25 od 30.04.2025. godine i saglasnosti Ministarstva za nauku, visoko obrazovanje i mlade Kantona Sarajevo br. 27/03-34-21599-1/25 od 09.05.2025. godine, Univerzitet u Sarajevu - Stomatološki fakultet sa stomatološkim kliničkim centrom raspisuje:

# KONKURS

za upis studenata na studijski program **Academic specialist and master study of dental implantology**, zajednički studij Univerziteta u Sarajevu - Stomatološkog fakulteta sa stomatološkim kliničkim centrom, European Academy of Implant Dentistry i Smile USA Academy and Roseman School of Dentistry, Utah

u akademskoj 2024/2025 godini

# I

Raspisuje se konkurs za upis studenata na studijski program **Academic specialist and master study of dental implantology** u akademskoj 2024/2025 godini.

Specijalistički studijski program iz dentalne implantologije realizuje se kao jednogodišnji ili dvogodišnji program studija, u trajanju od 2 ili 4 semestra i vrednuje se sa **60 ili 120 ECTS** bodova.

Po završetku prve godine stiče se zvanje **Academic specialist of dental implantology**, a po završetku druge godine stiče se zvanje **Master of dental implantology**.

Studij se izvodi na engleskom jeziku.

Broj kandidata koji se upisuje na studijski program: do 30 kandidata.

Cijena studija za jednu akademsku godinu iznosi **15.000,00 BAM** (petnaest hiljada konvertibilnih maraka).

# II

Na Konkurs se pod jednakim uslovima mogu prijaviti kandidati iz Bosne i Hercegovine i inozemstva koji su završili studij Stomatologije:

* koji su stekli diplomu integriranog studija stomatologije ili diplomu dodiplomskog studija po predbolonjskom sistemu studiranja a koji se u utvrđenom postupku ekvivalencije izjednačava sa drugim ciklusom univerzitetskog obrazovanja odnosno integriranim akademskim studijem
* kandidati strani državljani sa stečenim odgovarajućim obrazovanjem sa zvanjem doktora stomatologije/doktora dentalne medicine uz uvjet da dostave rješenje o nostrifikaciji/akademskom priznavanju stečene diplome
* za upis na drugu godinu studija pravo upisa imaju kandidati sa stečenim zvanjem specijalista oralne hirurgije, specijalista maksilofacijalne hirurgije, akademski specijalista dentalne implantologije ili kandidati koji su završili jednu godinu studija implantologije kroz Fellowship program pod pokroviteljstvom Smile USA Academy and Roseman School of Dentistry, Utah.
* Obavezno je poznavanje engleskog jezika na nivou koji omogućava komunikaciju govorno i pismeno, praćenje naučne i nastavne literature, pisanje naučnih radova i korištenje računarskih programa

# III

Za prijavu na konkurs kandidati su obavezni dostaviti:

1. **Prijavu**, vlastoručno potpisanu,
2. **Biografiju**,
3. **Izvod iz matične knjige rođenih**,
4. **Uvjerenje o državljanstvu**,
5. **Kopiju putovnice/pasoša,**
6. **Diplomu o završenom prethodnom obrazovanju**,
7. **Rješenje o nostrifikaciji/akademskom priznavanju diplome stečene u inostranstvu** ili diploma stečena u jednoj od zemalja bivše Jugoslavije nakon 6. aprila 1992. godine,
8. **Transkript ocjena sa prethodnih studija**,
9. **Dokaz o poznavanju engleskog jezika** na nivou koji omogućava komunikaciju govorno i pismeno, praćenje naučne i nastavne literature, pisanje naučnih radova i korištenje računarskih programa.

Kandidati koji ispunjavaju uslove upisa bit će rangirani u prijemnom postupku na osnovu sljedećih kriterija:

* Za upis u prvu godinu na osnovu uspjeha u dotadašnjem toku studija stomatologije (integriranog studija stomatologije ili dodiplomskog studija po predbolonjskom sistemu studiranja a koji se u utvrđenom postupku ekvivalencije izjednačava sa drugim ciklusom univerzitetskog obrazovanja odnosno integriranim akademskim studijem)
* Za upis u drugu godinu pravo upisa stiču kandidati sa stečenim zvanjem specijalista oralne hirurgije, specijalista maksilofacijalne hirurgije, akademski specijalista dentalne implantologije ili kandidati koji su završili jednu godinu studija implantologije kroz Fellowship program pod pokroviteljstvom Smile USA Academy and Roseman School of Dentistry, Utah

Sva dokumentacija treba biti dostavljena u originalu ili ovjerenoj kopiji. Materijali za konkurs se ne vraćaju.

Kandidati strani državljani za sve dokumente dostavljaju i prevod na jednom od službenih jezika u Bosni i Hercegovini. Prevod dokumenta podrazumijeva prevod od strane ovlaštenog sudskog tumača.

# IV

Konkurs će se raspisati u roku od 10 dana od dobivanja potrebnih saglasnosti i ostaje otvoren **15 (petnaest) dana** od dana objavljivanja. Prijave se dostavljaju poštom na adresu: **Univerzitet u Sarajevu - Stomatološki fakultet sa Stomatološkim kliničkim centrom, Bolnička 4A, 71000 Sarajevo**, lično na protokol Univerziteta u Sarajevu - Stomatološkog fakulteta sa stomatološkim kliničkim centrom ili skenirano putem emaila dentalschool@sf.unsa.ba

Prijave treba poslati u zatvorenoj koverti ili putem navedenog emaila sa jasnom naznakom **"Prijava za upis na studijski program Academic specialist and master study of dental implantology**